McDermott Pool Cue G327 ⋆ Pool Junkie McDermott Pool Cue G327 ⋆ Pool Junkie
McDermott Pool Cue G327
Home / Pool Cues / Playing Cues / McDermott Pool Cue G327 Return to Previous Page
SKU: G327 18 Categories: Cue Cases, Playing Cues, Pool Cues 8% van laer howe deur staking geraak, sê Regshulp SA | Netwerk24
Deur Jana Breytenbach 20 Augustus 2019 13:56
Regshulp SA het Dinsdag bevestig dat sowat 8% van die laer howe in Suid-Afrika deur sy prokureurs se staking geraak word.
Mfanafuthi Shabangu, woordvoerder van Regshulp SA, sê sy provinsiale kantore is nog besig om te bepaal hoe erg die staking sake in die howe raak.
Volgens hom is die hoofrede vir die staking die sny van sekere werknemersvoordele soos lewensversekering weens begrotingsbesnoeiings. Dit is as ’n laaste uitweg gedoen sodat mense nie hul werk verloor nie.
Die prokureurs is glo ook ontevrede omdat hul enorme werklading hulle verhinder om regshulp van gehalte aan mense te lewer.
Plaaslike bestuurspanne werk saam met die betrokke prokureurs in die howe om te bepaal hoe daar nog ’n diens in belangrike sake gelewer kan word.
Shabangu sê egter nuwe kliënte wat hulp soek, is welkom.
“Daar is kernpersoneel om te verseker dat ons kliënte nie benadeel word nie,” sê hy.
Die staking is veral in Gauteng, met twee stakings wat Maandag in Soweto en Johannesburg plaasgevind het.
’n Memorandum is Maandag aan die bestuur van Regshulp SA oorhandig waarin personeel hul griewe uiteengesit het.
Shabangu het vroeër gesê die verminderde lewensversekering is die gevolg van besnoeiings aan die begroting wat oor ’n tydperk kom.
“Ons moes besluit: Gaan ons werknemers afdank sodat ons ons versekeringsvoordeel kan geniet en daar dan nog minder regsverteenwoordigers in die howe is wat in die groot vaag moet voorsien?”
Shabangu sê voorts daar is interne prosesse wat voorsiening maak vir mense wat oor hoë werkladings kla. Hy sê die werkgewer sal die memorandum in oorleg met die gegriefde werknemers hanteer.
Die geskil kom glo al maande. Die partye kon ook nie by die Kommissie vir Versoening, Bemiddeling en Arbitrasie (KVBA) tot ’n vergelyk kom nie, wat toe tot ’n vreedsame staking op 15 Mei vanjaar gelei het.
’n Memorandum is toe ook aan die uitvoerende hoof oorhandig en die werkgewer het glo hierop gereageer, maar volgens die werknemers steeds nie hul griewe probeer oplos nie.
Daarom volg vandeesweek se bedryfstaking, waar hulle dieselfde memorandum oorhandig het.
Meer oor: Staking